Runaways (televisiosarja)

Juoni

Ensimmäisellä tuotantokaudella kuusi erilaiset taustat omaavaa teini-ikäistä yhdistävät voimansa omia rikollisvanhempiaan ja näiden perustamaa PRIDE-organisaatiota vastaan. Toisella tuotantokaudella teinit pakenevat omia vanhempiaan ja joutuvat pärjäämään omillaan, mutta alkavat myös epäillä, että heidän joukossa olisi petturi, joka on yhteydessä PRIDE:n palvomaan salaperäiseen olentoon Jonahiin.

Kehitys

Marvel Studios palkkasi toukokuussa 2008 Brian K. Vaughanin tekemään käsikirjoitukseen elokuvalle, joka perustuisi Vaughanin luomaan Runaways-sarjakuvaan. Huhtikuussa 2010 Marvel palkkasi Peter Sollettin ohjaamaan elokuvan, ja kuukauden kuluttua Drew Pearce allekirjoitti sopimuksen uuden käsikirjoituksen tekemisestä. Elokuvan kehitys keskeytettiin lokakuussa, ja Pearce selitti syyskuussa 2013, että Runaways-elokuva hyllytettiin The Avengersin tieltä ja että elokuva toteutettaisiin aikaisintaan osana Marvel Cinematic Universen kolmatta vaihetta. Lokakuussa 2014, kun Marvel julkisti kolmanneen vaiheen elokuvat, eikä Runaways ollut niiden joukossa. Marvel Studiosin puheenjohtaja Kevin Feige sanoi projektilla olevan ”yhä mahtava käsikirjoitus, joka on tallessa käsikirjoitusholvissamme... Se on tulevia elokuvia ja televisiosarjoja koskevissa keskusteluissamme se, josta aina puhumme, koska meillä on siitä selvä luonnos. [Mutta] emme voi tehdä niitä kaikkia.”
Marvel Television ja ABC Studios odottivat oikeaa showrunneria viemään hahmot televisioon. Josh Schwartz ja Stephanie Savage (joiden yhtiöllä Fake Empire Productionsilla oli yleinen sopimus ABC Studiosin kanssa) ottivat asian puheeksi tapaamisessaan studion kanssa. Elokuussa 2016 kaksikko keskusteli Marvelin kanssa Runawaysin toteuttamisesta televisiosarjana. Saman kuukauden aikana, Marvel Television, ABC Signature Studios ja Fake Empire Productions julkistivat suoratoistopalvelu Hulun tilanneen sarjalle Marvel’s Runaways pilottijakson sekä käsikirjoituksia kokonaisen tuotantokauden verran. Hulun uskottiin jo ”silmäilleen sarjaa tuotettavaksi kokonaisen tuotantokauden verran”. Vastaava tuottaja Jeph Loeb tunsi, että ”oli helppo päätös” Hululle esittää sarja muihin Marvel Televisionin kanssa työskenteleviin verkkoihin verrattuna, koska ”olemme hyvin innoissamme mahdollisuudesta liittyä osaksi verkostoa, joka oli nuori ja kasvoi alkuperäismateriaalinsa puolelta samalla tavalla kuin Netflix. Se todella tuntui oikealta paikalta ja oikealta ajalta sarjalle.” Loeb ja Marvel Television olivat myös vaikuttuneita Hulun tapaan toteuttaa The Handmaid’s Tale – Orjattaresi, mikä edesauttoi päätöksen oikeutusta. Schwartz ja Savage käsikirjoittivat pilottiajakson ja toimivat sarjan showrunnereina sekä yhdessä Loebin ja Jim Choryn kanssa vastaavina tuottajina. Toukokuussa 2017 Hulu tilasi sarjalle kokonaisen tuotantokauden.
Fake Empiren Lis Rowinski toimii sarjan tuottajana ja Vaughan vastaavana konsulttina. Vaughan huomautti tehneensä ”pientä konsultointia prosessin alkuvaiheessa”, mutta tunsi, että sarja löysi Josh Schwartzista ja Stephanie Savagesta ”ihanteelliset ’kasvattivanhemmat’ … [jotka] rakastavasti sovittivat [sarjakuvat] tyylikkääksi draamaksi, joka tuntuu nykyaikaiselta Los Angelesilta”. Hän myös kehui sarjan näyttelijöitä, työryhmää ja käsikirjoittajia ja tunsi pilottijakson näyttävän ”aivan kuin Adrian Alphonan sarjakuvilta”, millä hän viittasi taiteilijaan, joka oli työskennellyt Vaughanin kanssa tämän luodessa hahmot. Loeb sanoi Schwartzin ja Savagen itse pyytäneen Vaughanin mukaan ja sanoi tämän olevan jotain, mihin ”monet showrunnerit eivät heti taipuisi”. Keskustelussa Vaughanin kanssa Marvel huomasi hänen ”todella halunneen olla mukana varmistamassa, että sarja toteutuu, ei pelkästään oikein, vaan myös tavalla, joka saisi sen jatkumaan sata jaksoa”. Hulu tilasi tammikuussa 2018 sarjalle toisen tuotantokauden, joka ensimmäisestä poiketen koostuu 13 jaksosta, ja kymmenen jakson mittaisen kolmannen kauden hän tilasi maaliskuussa 2019.

Roolijako

Helmikuussa 2017 Marvel julkisti, että Rhenzy Feliz näyttelee Alex Wilderia, Lyrica Okano Nico Minorua, Virginia Gardner Karolina Deania, Ariela Barer Gertrude ”Gert” Yorkesia, Gregg Sulkin Chase Steinia ja Allegra Acosta Molly Hernandezia, joka perustuu sarjakuvissa esiintyneeseen mutantti Molly Hayesiin. Pian tämän jälkeen, Marvel julkisti myös PRIDE:n jäsenten näyttelijät. Randy Sands ja Angel Parker näyttelevät Alexin vanhempia Geoffrey ja Catherine Wilderia, Brittany Ishibashi ja James Yaegashi Nicon vanhempia Tina ja Robert Minorua, Kevin Weisman ja Brigid Brannagh Gertin vanhempia Dale ja Stacey Yorkesia, Annie Wersching ja Kip Pardue Karolinan vanhempia Leslie ja Frank Deania sekä James Marsters ja Ever Carradine Chasen vanhempia Victor ja Janet Steinia. Tina Minorun nimen jakava hahmo esiintyi aiemmin elokuvassa Doctor Strange pienessä roolissa yhtenä Mystisen magian mestareista, näyttelijänään Linda Louise Duan. Tuottajat tunsivat, että heillä oli täysi vapaus luoda erillinen versio hahmosta, koska Duanin version nimi esiintyi ainoastaan lopputeksteissä. Loeb ylisti Patrick Rushia näyttelijöiden valinnasta, selittäen, että kaikki Runawaysin päänäyttelijät olivat tuottajien ensimmäiset vaihtoehdot rooleihin. Suurinta osaa lapsista näyttelevät ”tuoreet kasvot”, mikä oli tarkoituksellinen päätös.
Elokuussa 2017 paljastettiin, että Julian McMahon näyttelee sarjassa salaperäistä Jonahia. Joulukuussa 2018 Jan Luis Castellanosin paljastettiin näyttelevän toisella tuotantokaudella Topheria. Clarissa Thibeaux valittiin näyttelemään Xavinia, mutta roolivalintaa ei paljastettu ennen toisen tuotantokauden julkaisua.
Kesäkuussa 2019 ilmoitettiin, että Elizabeth Hurley on valittu kolmannelle tuotantokaudelle näyttelemään Morgan le Faytä.

Kuvaukset

Pilottijakson kuvaukset alkoivat Los Angelesissa 11. helmikuuta 2017 ja päättyivät 3. maaliskuuta 2017. Ohjaaja Brett Morgen sai Marvelilita ja Hululta vapaat kädet sarjan ulkoasun luomiselle, ja hän halusi luoda tunteen, joka oli ”erittäin maadoitettu ja aito”. Hän halusi myös eristää toisistaan Karkureiden kädessä pidettävän ja rakeisen maailman sekä PRIDE:n tyylillisemmän maailman. Hän tunsi, että jälkimmäistä voitaisiin tutkia enemmän sarjan edetessä, mutta ei saanut ohjata sarjan muita jaksoja. Näyttelijöiden ja työryhmän keskuudessa oli huolia siitä, että tulevat käsikirjoittajien lakko estäisi sarjan tuotannon etenemisen, mutta lakkoa ei tullut, jolloin loput sarjan kuvauksista aloitettiin kesäkuussa, jälleen Los Angelesissa. Ensimmäisen tuotantokauden tuotanto päättyi 21. lokakuuta. Toisen tuotantokauden tuotanto alkoi Los Angelesissa 23. huhtikuuta 2018 ja kesti syyskuun loppuun asti. Kolmannen tuotantokauden kuvaukset alkoivat 13. toukokuuta 2019.

Musiikki

Toukokuussa 2017 Goldspot-yhtyeen laulaja-kitaristinakin tunnettu Siddhartha Khosla palkattiin säveltämään sarjan musiikki. Khosla sanoi, että lauluntekijähistoriansa vuoksi hänen sävellyksiinsä kuuluu ”näiden tarinalaulujen kanssa työskenteleminen sekä niiden kudonta eri jaksojen läpi”. Hän kuvaili Runawaysin säveltämisetä ”täysin syntetisoiduksi”, hyödyntäen analogisia syntetisaattoreita 1980-luvulta, erityisesti Roland Juno-60 -syntetisaattoria ja Oberheim Electronicsin malleja. Khosla vertasi sävellystensä ”vaihtoehtoista tuntumaa” Depeche Modeen, lisäten ”Siinä on kapinan elementtejä, jotka menevät äänentoistoltaan sellaiseksi mikä on hieman boksin ulkopuolella, ei-perinteistä, tunsin sen olevan sopiva lähestymistapa. Tuntuu kuin tekisin tästä ohjelmasta taidetta.” Alex Patsavas on sarjan musiikin päävastaava, toimittuaan samoissa tehtävissä myös Schwartzin ja Savagen edellisissä sarjoissa. Ensimmäisen tuotantokauden soundtrack, joka sisälsi 12 lisensoitua kappaletta, mukaan lukien kaksi Khoslan omaa kappaletta, julkaistiin digitaalisesti 12. tammikuuta 2018. Lisäksi sarjan sävellykset julkaistiin digitaalisesti 26. tammikuuta.

Yhteys Marvel Cinematic Universeen

Loeb vahvisti heinäkuussa 2017, että sarja sijoittuisi MCU:hun, mutta Kostajien toimet eivät vaikuta sarjan hahmoihin, sanoen esimerkkinä ”Seuraisitko Rautamiestä [sosiaalisessa mediassa] vai seuraisitko jotakuta ikäistäsi? Se tosiasia, että he ovat löytäneet toisensa ja selvittävät tätä mysteeriä, on tällä hetkellä mistä me huolehdimme, ei se mitä Kapteeni Amerikka tekee.” Showrunnerit pitivät sarjan yhteyttä MCU:hun ”vapauttavana”, koska se antaa heidän sijoittaa sarja universumiin, jossa supersankarit ja fantasia ovat jo olemassa, eikä siten ole tarpeen tarvitse selittää katsojille. Schwartz sanoi, että he olivat hyvin kykeneviä kertomaan tarinan, jonka haluamme olevan itszenäinen yhdestästäkään muusta Marvel-tarinasta.” Loeb lisäsi, ettei ollut suunnitelmia verkkojen väliselle crossverille samanlaisia teemoja omaavan ja Freeformilla esitetyn Cloak & Daggerin kanssa, koska Marvel halusi sarjan löytävän jalustansa ennen muihin universumin elementteihin yhdistämistä, vaikka ”Tulette näkemään asioita, jotka kommentoivat muita; yritämme koskettaa runkoa missä voimme... asioita, jotka tapahtuvat Los Angelsissa eivät oikeastaan vaikuta siihen mitä New Orleansissa [minne Cloak & Dagger sijoittuu] tapahtuu... Se tarkoittaa, että ollaan tietoisia siitä ja yritetään löytää keino [yhdistää] se, mikä käy järkeen.” Elokuussa 2019 raportoitiin, että yhden kolmannen tuotantokauden jakson tapahtumat risteäisivät Cloak & Daggerin kanssa.

Julkaisu

Runawaysin kolme ensimmäistä jaksoa julkaistiin Huluun 21. marraskuuta 2017, ensimmäisen tuotantokauden koostuessa 10 jaksosta. Loput ensimmäisen tuotantokauden jaksot julkaistiin viikoittain 9. tammikuuta 2018 asti. Toinen tuotantokausi, joka koostuu 13 jaksosta, julkaistiin kokonaisuudessaan 21. joulukuuta 2018. Kolmas tuotantokausi julkaistaan kokonaisuudessaan 13. joulukuuta 2019. Sarjan jaksot ovat julkaistu Suomessa muiden tilausvideopalveluiden kautta, kuten HBO Nordicin ja Viaplayn. HBO Nordiciin jaksot julkaistiin jo päivä Yhdysvaltain julkaisun jälkeen. Viaplayhyn ensimmäinen tuotantokausi julkaistiin huhtikuussa 2019.